SL Uradni list Evropske unije C 390/12

Posodobitev seznama dovoljenj za prebivanje iz člena 2(15) Uredbe (ES) št. 562/2006 Evropskega parlamenta in Sveta o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (UL C 247, 13.10.2006, str. 1; UL C 153, 6.7.2007, str. 5; UL C 192, 18.8.2007, str. 11; UL C 271, 14.11.2007, str. 14; UL C 57, 1.3.2008, str. 31; UL C 134, 31.5.2008, str. 14; UL C 207, 14.8.2008, str. 12; UL C 331, 21.12.2008, str. 13; UL C 3, 8.1.2009, str. 5; UL C 64, 19.3.2009, str. 15; UL C 198, 22.8.2009, str. 9; UL C 239, 6.10.2009, str. 2; UL C 298, 8.12.2009, str. 15; UL C 308, 18.12.2009, str. 20; UL C 35, 12.2.2010, str. 5; UL C 82, 30.3.2010, str. 26; UL C 103, 22.4.2010, str. 8; UL C 108, 7.4.2011, str. 6; UL C 157, 27.5.2011, str. 5; UL C 201, 8.7.2011, str. 1; UL C 216, 22.7.2011, str. 26; UL C 283, 27.9.2011, str. 7; UL C 199, 7.7.2012, str. 5; UL C 214, 20.7.2012, str. 7; UL C 298, 4.10.2012, str. 4; UL C 51, 22.2.2013, str. 6; UL C 75, 14.3.2013, str. 8; UL C 77, 15.3.2014, str. 4; UL C 118, 17.4.2014, str. 9; UL C 200, 28.6.2014, str. 59; UL C 304, 9.9.2014, str. 3)

(2014/C 390/06)

Objava seznama dovoljenj za prebivanje iz člena 2(15) Uredbe (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (1), temelji na informacijah, ki jih Komisiji sporočijo države članice v skladu s členom 34 Zakonika o schengenskih mejah.

Poleg objave v Uradnem listu Evropske unije je na voljo mesečna posodobitev na spletnih straneh Generalnega direktorata za notranje zadeve.

ESTONIJA

Zamenjava informacij, objavljenih v UL C 207, 14.8.2008

1. Dokumenti v enotni obliki, ki se izdajo državljanom tretjih držav, če imajo dovoljenje za prebivanje ali pravico do prebivanja

1.1 Dovoljenje za prebivanje v obliki kartice (izdaja se od 1. januarja 2011):

1.1.1 Tähtajaline elamisluba kuni pp.kk.aaaa

(dovoljenje za začasno prebivanje, veljavno do dd.mm.llll)

1.1.2 Pikaajaline elanik EÜ

(rezident za daljši čas – EU)

1.1.3 Tähtajaline elamisõigus kuni pp.kk.aaaa (pereliige)

(pravica do začasnega prebivanja, veljavna do dd.mm.llll (družinski član))

Opomba: dovoljenja za prebivanje v obliki kartice s temi opombami se izdajajo družinskim članom državljanov EU.

1.1.4 Alaline elamisõigus (pereliige)

(pravica do stalnega prebivanja (družinski član))

Opomba: Dovoljenja za prebivanje v obliki kartice s temi opombami se izdajajo družinskim članom državljanov EU.

Za potovanje je treba dovoljenje za prebivanje v obliki kartice, izdano državljanu tretje države, predložiti skupaj z veljavnim potnim listom.

1.2 Dovoljenje za prebivanje v obliki nalepke (izdajala so se do 31. decembra 2010):

1.2.1 Tähtajaline elamisluba

(dovoljenje za začasno prebivanje)

1.2.2 Pikaajalise elaniku elamisluba

(rezident za daljši čas – EU)

1.2.3 Alaline elamisluba

(dovoljenje za stalno prebivanje)

Opomba: Dovoljenja za stalno prebivanje so se izdajala do 31. maja 2006.

2. Vsi drugi dokumenti, ki se izdajo državljanom tretjih držav in državljanom EU.

2.1 Osebne kartice, ki dokazujejo, da ima imetnik dovoljenje za stalno prebivanje ali pravico do stalnega prebivanja (izdajajo se od 28. februarja 2002):

2.1.1 Tähtajaline elamisluba kehtivusega kuni pp.kk.aa

(dovoljenje za začasno prebivanje, veljavno do dd.mm.ll)

Opomba: dovoljenja za začasno prebivanje v obliki nacionalne osebne izkaznice so se izdajala do 31. decembra 2010.

2.1.2 Pikaajaline elanik EÜ

(rezident za daljši čas – EU)

Opomba: dovoljenja za prebivanje za daljši čas v obliki nacionalne osebne izkaznice so se izdajala do 31. decembra 2010.

2.1.3 Alaline elamisluba

(dovoljenje za stalno prebivanje)

Opomba: dovoljenja za stalno prebivanje so se izdajala do 31. maja 2006.

2.1.4 Tähtajaline elamisõigus kuni pp.kk.aaaa

(pravica do začasnega prebivanja, veljavna do dd.mm.llll)

Opomba: osebne izkaznice s temi opombami se izdajajo državljanom EU in njihovim družinskim članom.

2.1.5 Alaline elamisõigus

(pravica do stalnega prebivanja)

Opomba: osebne izkaznice s temi opombami se izdajajo državljanom EU in njihovim družinskim članom.

2.1.6 EL kodanik, Kaitseministri luba kuni pp.kk.aaaa (ülalpeetav (2))

(državljan EU, dovoljenje ministra za obrambo do dd.mm.llll (vzdrževanec))

Opomba: osebne izkaznice s temi opombami se izdajajo državljanom EU in njihovim družinskim članom, ki prebivajo v Estoniji na podlagi zakona o mednarodnem vojaškem sodelovanju.

2.2 Dovoljenja, ki izkazujejo pravico do prebivanja v Republiki Estoniji in ki se izdajajo v skladu s členom 5a Uredbe (ES) št. 1030/2002 (izdajala so se do 1. januarja 2012):

2.2.1 Kaitseministri luba kuni pp.kk.aaaa (ülalpeetav/dependant)

(dovoljenje ministra za obrambo do dd.mm.llll (vzdrževanec))

Opomba: dokumenti s temi opombami se izdajajo državljanom tretjih držav in družinskim članom državljanov EU, ki so državljani tretjih držav.

Za potovanje je treba ob osebni izkaznici, izdani državljanu tretje države, predložiti veljaven potni list.

Od 1. januarja 2011 se dokumenti, ki dokazujejo, da imajo državljani tretjih držav in družinski člani državljanov EU, ki so državljani tretjih držav, dovoljenje za prebivanje ali pravico do prebivanja, izdajajo le kot dovoljenja za prebivanje v obliki kartice. Do 31. decembra 2010 so se ta dovoljenja izdajala v obliki nacionalne osebne izkaznice.

2.3 Diplomatske in službene kartice, ki jih izda ministrstvo za zunanje zadeve (glej Prilogo 20)

(1) UL L 105, 13.4.2006, str. 1.

(2) Opomba „vzdrževanec“ se doda, če je zadevna oseba družinski član osebe, ki prebiva v Estoniji na podlagi zakona o mednarodnem vojaškem sodelovanju.